OSNOVNA ŠKOLA STJEPANA RADIĆA, ČAGLIN

Vladimira Nazora 3, 34350 Čaglin

TEL: 034/221-028

E-mail: **os-caglin@os-sradica-caglin.skole.hr**

KLASA: 003-05/18-01/1

UR.BROJ: 2177-21-01-20-01

Čaglin, 22. 1. 2018. godine

Na temelju članka 67. Statuta škole, članka 17. stavak 1. Zakona o sportu („Narodne novine“ 71/06, 150/08), a u vezi članka 2. stavak 1. Pravilnika o načinu osnivanja, zadaćama, djelokrugu i načinu rada školskih sportskih društava („Narodne novine“ 13/14), školski odbor na svojoj sjednici 22. 1. 2018. godine donio je

ODLUKU

O OSNIVANJU ŠKOLSKOG SPORTSKOG DRUŠTVA OSNOVNE ŠKOLE STJEPANA RADIĆA ČAGLIN

1. Radi provođenje izvannastavnih sportskih aktivnosti učenika osniva se školsko sportsko društvo.
2. Osnivač društva je Osnovna škola Stjepana Radića Čaglin.
3. Naziv društva glasi: Školsko sportsko društvo „Kune“ Čaglin, a skraćeni naziv ŠSD „Kune“.
4. Sjedište ŠSD „Kune“ je Osnovna škola Stjepana Radića Čaglin, Čaglin, Vladimira Nazora 3, 34350 Čaglin.
5. Društvo nema status pravne osobe.
6. Sve administrativne poslove ŠSD-a obavlja škola.
7. Društvo zastupa i predstavlja voditelj ŠSD-a, kojeg na prijedlog ravnatelja škole imenuje Školski odbor.
8. Radi provođenja sportskih natjecanja društvo se udružuje u Školski sportski savez Požeško-slavonske županije.
9. Pravila za rad, zadaće, upravljanje, članstvo, način rada školskog sportskog društva, te utvrđena znakovlja, pobliže se utvrđuju Poslovnikom o radu ŠSD-a.
10. Ova Odluka stupa na snagu danom donošenja, a objavit će se na oglasnoj ploči i web stranici škole.

Predsjednik školskog odbora:

 MP

IVANA MLAKAR